**Te Whakawhanake Whakautu Ara Rua mō te Riri ā-Whare me te Taitōkai ki te Wāhine Whaikaha, te Wāhine Turi, me te Wāhine Hauā**

**He Whakatairaka Tuhi: Whenu Ratoka**

Tēnā Koe,

He tono tēnei ki a koe ki te tohu mai i tō aro ki tēnei kaupapa tino whakahirahira; he rakahau hai whakawhanake whakautu ararua ki te riri ā-whare me te taitōkai ka rakona e te wāhine whaikaha, te wāhine turi me te wāhine hauā.

**He aha te kaupapa o tēnei rakahau?**

*Nā tō rourou, nā taku rourou, ka ora ai ō tātou whānau*

*Ka kapohia i te whakataukī nei te whakaaro, mā te mahi taratahi e puta pea te oraiti, heoti mā te mahi tahi hai whānau e puta ki tua o te oraiti ki te tōnuitaka.*

He nui tonu te pāpātaka tūkino e rokona ana e kā wāhine whaikaha, kā wāhine turi me kā wāhine hauā.

I ēnei tau tata nei, kua nui te mahi a te Kāwanataka o Aotearoa kia mārama ake ki tēnei mea te tūkino, kia whanake anō he ara aukati mā te Kāwanataka katoa e whai.

Mā tēnei rakahau e tautoko i tā te Kāwanataka pūmau ki te aukati i te tūkino, ki te whakaheke anō i te hua kino ki kā wāhine whaikaha me kā wāhine turi. Ka puta he mātauraka hai āwhina i kā rākai ki te ako tētahi i tētahi, ki te mahi tahi, ki te whakamahi anō i te mōhio takitini hai whakautu ki te riri ā-whare me te taitōkai e roko ai kā wāhine whaikaha.

Ko te whāika o tēnei rakahau, ko te hoahoa kātahi i tētahi tauira hai panoni i te whakahaeretaka o kā ratoka me kā kaupapa tautoko, kia noho ko kā mōtika hai tūāpapa, kia urupare pai ki kā wāhine whaikaha, kā wāhine turi me kā wāhine hauā kua tūkinohia.

**Mā wai e whai wāhi ki tēnei rakahau?**

Mō tēnei wāhaka o te rakahau, kua tautohua tō koutou ratoka e te tīma rakahau hai ratoka matua i tō koutou rākai e mahi ana ki kā wāhine whaikaha me kā wāhine turi kua roko i te tūkino. Mēnā kāore anō tō koutou ratoka kia mahi ki kā wāhine whaikaha, kai te hiahia mātau ki te mārama ki kā taero, ā, ki ō koutou whakaaro me panoni te aha hai whakakaha i kā ratoka i tō koutou rākai ki te whakaea i ō rātau matea.

Ehara i te mea kai te pātai mātau mō kā wheako tūkino o kā wāhine whaikaha. Kai te pātai kē ka pēhea kā ratoka i tō koutou rākai e tuku tautoko, e tuku rauemi anō ki kā wāhine whaikaha me kā wāhine turi kua roko i te tūkino.

Me 18 tau rāia te pakeke o te kaiwhakauru, me āhei hoki te whakaae i runga i te mōhio kia whai wāhi mai.

**Mē pēhea au e tohu i taku aro ki tēnei kaupapa?**

Hai tohu i tō aro ki tētahi hui whakawhāiti whakaaro, whakapā mai ki tō mātau tīma rakahau, ka tukua atu ai tētahi Puka Aro Kaiuru ki a koe.

Hai tohu i tō aro ki te hui tahi ki tahi mō te whenu rakahau ratoka, whakapā mai ki tō mātau tīma rakahau, ka tukua atu ai tētahi Puka Kaiwhakauru.

Kā Taipitopito Whakapā

Contact Details

Umi Asaka (Paewai Rakahau)

Waea mai / 0800 878 839

Īmēra mai / uasaka@donaldbeasley.org.nz

Paetukutuku / www.donaldbeasley.org.nz

Wāhitau / Suite 4, Level

248 Cumberland Street

Dunedin 9016, New Zealand

Kōrero Whakamārama

Kua kōwhiria te mita Kāi Tahu mō te reo Māori ā-tuhi. Nō reira ka panonihia te ng ki te k (hai tauira: ka huri te kupu whakarongo ki whakaroko). Kua tārarotia te k i ia wā ka pērā.